Nunanut allanut unammisartut piareerput | KNR\nSungiusaasut Rene Olsen aamma Tekle Ghebrelul nunanut allanut unammisartut oqaluuppaat. Oqariartuutit pingaarnerit tassaapput ikioqatigiinneq ataqatigiinnerlu.Assi: KNRAssi: KNRAssi: KNRAssi: KNRAssi: KNRAssi: KNR\nTimersorneq · marsip 10-at 2017 · 10:57 uannga: Mads Pedersen · Tags: futsal\nFutsalertartut 16-t Tjekkiami Generali Cuppimi unammeqataasussat nunanut allanut unammisartunut sungiusaasunit maanna toqqarneqarsimalerput. Unammisartut nunatsinni pikkorinnerpaat ilaat peqataasinnaanatik nalunaarsimapput, taamaammallu inuusuttut piukkunnartut periarfissinneqarsimallutik.\nNunatsinni futsalertartuni pikkorinnerpaatut taaneqarsinnaagunartut, Kaassannguaq Zeeb aamma Hans-Karl Berthelsen IT-79-meersut, suliffitsik peqqutigalugit ilaasinnaasimanngillat. Markus Jensen N-48-meersoq, Maasi Maqe B-67-meersoq aammalu Nathan Møller Kâgssagssummeersoq ajoqusersimallutik peqataasinnaasimanngillat.\nTaakku tallimat unammigiaqataalinnginnerat nunanut allanut unammisartunut annaasaqaataavoq. Taamaattorli allat periarfissinneqarput. Periarfissinneqartut ilagaat Kâgssagssummi unammisartoq 20-nik ukiulik Pihillip Holmene.\nPhillip Holmene U21-t pissartanngorniuunneranni arsalerillaqqinnerpaatut toqqagaanikuuvoq.\nTaanna periarfissinneqartoq timersortartuuvoq pimoorussisoq. Phillip Holmene aalakoornartumik imigaasartornikuunngisaannarpoq pujortarnikuunngisaannarlunilu. Ukiut pingasut kingulliit tamaviaarluni arsartartutut inerisarnikuuvoq arsaaffiullu avataani timigissartarluni.\nMaluginiagassat ilagaat B-67-imi unammisartoq 29-inik ukiulik Frederik Funch arsarlualeqqikkiartoqrnera. Taanna seeqqumigut ajoquserujussuarnermini qaammatippaaluni arsarsinnaanikuunngilaq. Maannali pitsaanerpaaffimminut uteqqikkiartulersoq takuneqarsinnaavoq. Nuummi februaarimi pissartanngorniuunnissamut anngunniuuttoqarmat Frederik takutitsilluarnikuuvoq.\nKalaallit qallunaat unammissavaat\nAtaasinngornermi marsip 13-ani nunanut allanut unammisartut Danmarkiliassapput. Tjekkiamullu ingerlaqqinnginnerminni 14-ani 15-anilu qallunaat unammisartui unammissavaat. Unamminerit matoqqasuussapput Gentoftillu timersortarfiani pissallutik.\n1 Loke Svane - Måliniittoq Nuuk\n2 Malik Hermarij - Måliniittoq Nuuk\n3 Lars Erik Reimer - Nuuk\n4 Philip Holmene - Maniitsoq\n5 Frederik Funch - Nuuk\n6 John Ludvig Broberg - Nuuk\n7 Ari Hermann - Nuuk\n8 Malik Juhl - Nuuk\n9 Anders H Petersen - Nuuk\n10 Niklas Thorleifsen - Nuuk\n11 Nick Reimer - Ilulissst\n12 Lars Peter Broberg - Qeqertarsuaq\n13 Elisæus Aminak - Nuuk\n14 Nukannguaq Zeeb - Nuuk\n15 Erni Tellesen - Qaqortoq\n16 Patrick Frederiksen fra Danmark\n17 Tekle Ghebrelul - Sungiusaasoq\n18 René Olsen - Sungiusaasoq\nAAMMA ATUARUK Futsalimik nunanut allanut unammisartut piareersartut